ตั้งกรรมการสอบ กั้นห้องศูนย์เด็ก
กรณี ผอ.กองการศึกษาฯ อบต.หนองบัว อ.นามน จ.กาฬสินธุ์ ผู้ลงนามในบันทึกตกลงจ้างกับผู้รับจ้าง ทำการปรับปรุงซ่อมแซมกั้นห้องและต่อเติมอาคารศูนย์พัฒนาเด็กเล็ก อบต.หนองบัว งบ 98,500 บาท เมื่อ 5 เม.ย.59 เนื่องจากเป็นโครงการพื้นฐาน ต้องบรรจุในโครงการ/งบประมาณของ อบต. แต่กองการศึกษา อบต.หนองบัวใช้อำนาจของคณะกรรมการสถานศึกษาพิจารณาอนุมัติ นอภ.นามน สั่งให้นายเยื้อน เขจรศาสตร์ นายก อบต.หนองบัว ตั้งกรรมการสอบสวนข้อเท็จจริง มีนายสมัย นันทะบุรมย์ พัฒนาการอำเภอนามน เป็นประธานฯ ผลสอบสรุปว่า ให้ผู้เกี่ยวข้องศึกษาระเบียบกฎหมาย แล้วถือปฏิบัติโดยเคร่งครัด และให้แต่งตั้งกรรมการสอบสวนทางวินัย กับนางอรพิน อภัยแสน ผอ.กองการศึกษา อบต.หนองบัว ฐานกระทำการข้ามผู้บังคับบัญชาเหนือตน กระทั่ง นอภ.นามนให้นายก ผู้บังคับบัญชา สอบทางวินัยผู้เกี่ยวข้องตามระเบียบ ล่าสุด นายก อบต.รับลูกตั้งกรรมการสอบวินัย,ความคืบหน้าเรื่องนี้เมื่อวันที่ 7 มิ.ย. นายเยื้อน เขจรศาสตร์ นายก อบต.หนองบัว กล่าวว่า ตนได้ทำหนังสือเพื่อขอแต่งตั้งคณะกรรมการสอบสวนทางวินัยกับผู้เกี่ยวข้องในโครงการดังกล่าวแล้ว เมื่อได้คณะกรรมการสอบสวนความผิดทางวินัยครบ จะรายงานต่อนายมลชัย จันทโรธร นอภ.นามน และเริ่มกระบวนสอบสวนความผิดทางวินัยกับผู้เกี่ยวข้องทันที ขอยืนยัน ในการปฏิบัติหน้าที่ ต้องยึดระเบียบกฎหมายให้เคร่งครัด เพราะเป็นการบริหารงบประมาณของแผ่นดิน หากไม่ยึดระเบียบ เมื่อเกิดปัญหาขึ้น จะกระทบกับระบบราชการ และตัวบุคคลผู้ปฏิบัติ และต้องดำเนินการอย่างตรงไปตรงมา ขอให้มั่นใจ นายก อบต.หนองบัว กล่าวทิ้งท้าย.
กรณี ผอ.กองการศึกษาฯ อบต.หนองบัว อ.นามน จ.กาฬสินธุ์ ผู้ลงนามในบันทึกตกลงจ้างกับผู้รับจ้าง ทำการปรับปรุงซ่อมแซมกั้นห้องและต่อเติมอาคารศูนย์พัฒนาเด็กเล็ก อบต.หนองบัว งบ 98,500 บาท
เยื้อน เขจรศาสตร์,กาฬสินธุ์,กั้นห้อง,ต่อเติมอาคาร,ศูนย์พัฒนาเด็กเล็ก,หนองบัว,ข่าว,ไทยรัฐฉบับพิมพ์